La Liga. Turning markaziy o‘yinida Benzemasiz “Real” “Vilyarreal”ga ochko ulashdi

Futbol bo‘yicha Ispaniya La Ligasining 24-turida “Real Madrid” 12-fevral, shanba kuni “Vilyarreal” bilan bahs yuritdi.

Vilyarrealda o‘tgan bahsda jamoalar murosa yo‘lini tanladi. Har ikkala tomonning urinishlariga qaramay darvozalar daxlsiz qoldi.
Shu tariqa “qirollik klubi” turning markaziy o‘yinida “sariq suv osti kemasiga” ochko ulashdi. Qayd etish joiz, mazkur uchrashuvni mehmonlar hujumchisi Karim Benzema jarohati sabab o‘tkazib yubordi.
Durang natijadan keyin “Real” 54 ochko bilan peshqadamlik qilmoqda. Hisobida 36 ochko bo‘lgan “Vilyarreal” esa 6-o‘rindan joy olgan.
La Liga musobaqa jadvali, o‘yinlar taqvimi va to‘purarlar ro‘yxati shu yerda — ko‘rish.
La Liga
24-tur bahsi
12-fevral, shanba
“Vilyarreal”: Ruli, Foyt, Albiol, Pau Torres, Alberto Moreno, Pedrasa (Estupinyan, 74), Parexo, Iborra (Trigeros, 67), Lo Chelso (Orye, 87), Chukvueze (Pino, 74), Danjuma (Dia, 67).
“Real”: Kurtua, Karvaxal, Alaba, Militao, Marselo (Nacho, 82), Kroos, Kazemiro, Valverde (Modrich, 78), Beyl (Yovich, 74), Asensio (Rodrigo, 78), Vinisius Junior (Azar, 82).
Ogohlantirishlar: Militao (23), Foyt (23), Asensio (29), Beyl (45), Albiol (51), Kazemiro (88).